ડિરેક્ટર પા. રંજિતે ફિલ્મની વાર્તા લખી છે, જેમાં હિન્દીમાં ફિલ્મની અસર ઘણી ઓછી પડે છે. આ ફિલ્મની વાર્તા મુંબઈની ધારાવી ઝૂંપડપટ્ટી પર આધારિત છે. સ્થાનિક નેતા હરિ બાબુ (નાના પાટેકર) જમીનનો માફિયા છે અને ધારાવી ઝૂંપડપટ્ટી સાફ કરી તેના પર ઇમારતો બનાવવા માગે છે. ધારાવીમાં કાલા કરિકલન (રજનીકાન્ત)ની પરમિશન વગર પાંદડું પણ હલી શકતું નથી. કાલા ધારાવીનો રાજા છે, ધારાવીમાં કોઈ પણ આવી શકે, પરંતુ બહાર તો કાલાની મરજીથી જ જઈ શકે છે. ગરીબોની જમીન પર હકને આધાર બનાવીને આ ફિલ્મની વાર્તા તૈયાર થઈ છે. શહેરો અને મહાનગરો ઝૂંપડપટ્ટીમાં વસે છે જેઓ ગરીબ છે અને જ્યારે આ વિસ્તારની આસપાસનો વિકાસ થાય ત્યારે તેની કિંમત વધી જાય છે અને તેને કબજે કરવા પૈસાદારો-નેતાઓ આવે છે. આ ફિલ્મ રજનીકાન્તની જ છે, પરંતુ નાના પાટેકર પણ કેટલાંક દશ્યોમાં સારો અભિનય કરે છે. નાના પાટેકરની એન્ટ્રી ઇન્ટરવલ પછી થાય છે.